Гампрынер-Зеле

Гампрынер-Зеле (ням.: Gampriner Seele) — адзінае возера ў Ліхтэнштэйне. Утварылася пасля паводкі Рэйна з вялікай эрозіяй ў 1927 годзе, знаходзіцца на вышыні 435 метраў над узроўнем мора і размешчана ў вёсцы Бендэрн у муніцыпалітэце Гампрын. Гампрынер-Зеле акружана шчыльнымі пасадкамі: растуць трыснёг, жывыя загарадзі і дрэвы. Пасля ачысткі вады яе якасць стабілізавалася на ўзроўні класа B. Трубаправод паблізу ўнутранага канала забяспечвае возера прэснай вадой і кіслародам.